Diari Oficial de la Generalitat Valenciana


Sumari del DOGV 9607, del 31-05-2023 (2023/5382)

Anunci de la suspensió de l'atorgament de llicències i actuacions d'intervenció sobre edificis, immobles i àmbits patrimonialment protegits o catalogats.
---------------------------------------------------------------------------------------------------------------------------------------------------------

### Dades del document

Número de DOGV
:   9607

Data del DOGV
:   31-05-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/5382


Data del document
:   10-05-2023

Organisme emissor
:   Ajuntament de L'Eliana

Tipus de document
:   Anunci

Descriptors 

:   * pla d'urbanisme
    * administració local

Anunci de la suspensió de l'atorgament de llicències i actuacions d'intervenció sobre edificis, immobles i àmbits patrimonialment protegits o catalogats. [2023/5382]  
Amb data 2 de maig de 2023; per acord del Ple de l'Ajuntament i en virtut del que estableix l'informe tècnic i jurídic de 23 d'abril de 2023 i l'article 68 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge; es resol:  
  
Primer. Estimar els recursos de reposició interposats per C.C.M. i E.A.H., contra l'acord plenari de data 28 de juliol de 2022, pel qual s'acorda la suspensió d'atorgament de llicències i la presentació de declaracions responsables, per les raons exposades en l'informe tecnicojurídic.  
Segon. Desestimar els recursos interposats per P.V.G., actuant en el seu propi nom i en el de les seues germanes E.V.G. i B.V.G., així com el recurs de reposició interposat per F.R.P. i E.I.C. i J.C.R., contra l'acord plenari de data 28 de juliol de 2022, pel qual s'acorda la suspensió d'atorgament de llicències i la presentació de declaracions responsables, per les raons exposades en l'informe tecnicojurídic.  
  
Tercer. Modificar l'acord plenari de data 28 de juliol de 2022, pel qual s'acorda la suspensió d'atorgament de llicències i la presentació de declaracions responsables, i amb el fi de preservar els valors patrimonials presents en l'Esborrany de Catàleg de proteccions del municipi de l'Eliana, redactat per Javier Hidalgo Mora, presentat amb registre d'entrada 6190/2023, acordar la suspensió de la tramitació i l'atorgament de les llicències urbanístiques/declaracions responsables mentre es tramita el Catàleg de proteccions esmentat, en els termes exposats en aquest acord.  
Quart. L'àmbit de la suspensió és el que figura en la relació d'elements catalogats que s'annexa com a annex I a aquesta proposta.  
Respecte a l'abast de la suspensió, ho serà de:  
1. Llicències de demolició dels béns que figuren en la relació adjuntada com a annex, d'acord amb els elements susceptibles de protecció que figuren en la fitxa individualitzada de cada bé.  
2. Llicències urbanístiques/Declaracions responsables que comporten actuacions en els edificis/immobles identificats anteriorment en què afecten alguns dels seus components o elements individualment i específicament protegits, i únicament en el cas que l'actuació pretesa comporte la seua modificació, supressió o eliminació i siga incompatible amb la protecció pretesa.  
Cinqué. La suspensió no afecta les ordres d'execució que emanen del mateix Ajuntament dirigides a la conservació i manteniment de les condicions d'estabilitat i seguretat dels edificis, d'acord amb el que disposa l'article 189 del TRLOTUP.  
Sisé. La suspensió tindrà una duració màxima de dos anys i la seua eficàcia requereix la publicació en el Diari Oficial de la Generalitat Valenciana, indicant-hi l'àmbit i el tipus de llicència afectades.  
Seté. Publicar aquest acord, mitjançant la inserció d'edictes, en la pàgina web de l'Ajuntament i en el Diari Oficial de la Generalitat Valenciana. Ambdues insercions aniran acompanyades de l'annex en què figura la relació individualitzada dels béns afectats per la suspensió de llicències.»  
  
  
  
ANNEX I  
  
Béns a catalogar Protecció  
1. Capilla de Hendaya  
Av. Hendaia, 12 - Ref. cat. 5967479ZC9591T4986XS Integral  
2. Ermita de Montesol Plaça d'Espanya, 11 Integral  
3. Restes del tancat de l'antic Palau dels Marquesos de Casa Ramos X: 712307; Y:4382611 Parcial  
4. Antic llavador de la Torre del Virrei, Parcel·la 74 del Polígon 11 Integral  
5. Conjunt d'habitatges al costat de la Torre del Virrei. C/ Alborache 27, 29, 31 i 33; c/ Número 1, 1,3,5 i 7 Parcial  
6. Numeració d'habitatges de l'antic marquesat Casa Ramos.  
Es protegeix el taulell amb el número de policia de les cases del marquesat de Casa Ramos, que ha sigut localitzat en els següents:  
C/ General Pastor 5, 6, 9 i 11. C/ Major 5, 16, 17 i 18. Plaça de l'Església 1 C/ Francisco Alcaide 18 (núm. 24 actualment) c/ Santa Teresa 4. Integral  
7. Estació de l'Eliana Parcial  
8. La Pagoda C/ Palomar, 2 Integral  
9. Masia del Pilar, C/ Marquesos del Tremolar, 10 Parcial  
10. Masia de la Roda, Av. de Germanies, 49 Parcial  
11. Masia de Casany, C/ Barcelona, 8 Parcial  
12. Masia del Pucero o de Sant Josep, C/ La Immaculada, 23 (4) Parcial  
13. Xalet «El retiro», Av. Recreo, 69 (63) Parcial  
14. Mas de la Taverneta o Corral Roig, C/ Polígon 1 Parcial  
15. Assut de l'antic Molí del Drake, Parcel·la 50 del Polígon 8 Integral  
16. Pou Verge del Carme, C/ Concòrdia, 30 Integral  
17. Depòsit d'aigües de Montealegre, C/ Dos de Maig, 10 Integral  
18. Depòsit d'aigües «Altos Riegos», C/ Via Penyalara, 4 Integral  
19. Colomer del Parc la Pinaeta, C/ Colomer, 2 Parcial  
20. Habitatge, C/ Romerar, 15 i 17 Parcial  
21. Habitatge, C/ Cristo del Consol, 13 Parcial  
22. Font de l'antic Palau dels marquesos de Casa Ramos, C/ Vilamarxant. X:712348; Y:4382548 Parcial  
23. Habitatge, C/ Francisco Alcaide, 8 Parcial  
24. Habitatge, C/ General Pastor, 11 Parcial  
25. Habitatge «Los Faroles», C/ General Pastor, 54 - C/ Rosers, 30 Parcial  
26. Antic magatzen, C/ L'Horta, 2 Parcial  
27. Habitatge, C/ L'Horta, 4 Parcial  
28. Habitatge, C/ Major, 21 Parcial  
29. Habitatge, C/ Major, 23 Parcial  
30. Habitatge, C/ Major, 24 Parcial  
31. Habitatge, C/ Plaça del País Valencià, 9 Parcial  
32. Habitatge, C/ Puríssima, 2 Parcial  
33. Habitatge, C/ Puríssima, 17 Parcial  
34. Casa «Exeguren», C/ Segorbe, 3 (20) Parcial  
35. Habitatge, C/ Travessia dels Rosers 1, 4 Parcial  
36. Habitatge, C/ Travessia dels Rosers 1, 6 Parcial  
37. Habitatge, C/ Verge del Carme, 16 Parcial  
38. Habitatge, C/ Verge del Carme, 18 Parcial  
39. Habitatge, C/ Verge del Carme, 22 Parcial  
40. Conjunt de fites o mollons de terme Integral  
  
  
La qual cosa es fa pública en compliment de l'acord plenari adoptat i serà efectiva la suspensió de llicències a partir de l'endemà a la publicació d'aquest anunci en el Diari Oficial de la Generalitat Valenciana.  
  
Contra l'esmentat acord, pot interposar-se recurs potestatiu de reposició davant del mateix òrgan que el dictà, en el termini d'un mes a comptar des de la publicació d'aquest edicte en el Diari Oficial de la Generalitat Valenciana. També pot interposar-se directament recurs contenciós administratiu davant el Jutjat Contenciós Administratiu de València corresponent, en el termini de dos mesos des de la indicada data de publicació o des de la resolució expressa del recurs de reposició.  
  
L'Eliana, 10 de maig de 2023.- L'alcalde president: Salvador Torrent Català.